PROPOZÍCIE

DEŇ TANCA 2022
Celoslovenská postupová súťažná prehliadka moderného tanca

Vyhlasovateľ celoslovenskej súťaže DEŇ TANCA 2022
BBSK – Pohronské osvetové stredisko Žiar nad Hronom

Realizátor a organizačný garant krajskej súťaže DEŇ TANCA Trenčianskeho kraja 2022
Trenčianske osvetové stredisko v Trenčíne v zriaďovateľskej pôsobnosti Trenčianskeho samosprávneho kraja

Organizátori regionálnych kôl súťaže v Trenčianskom kraji
Okresy Bánovce nad Bebravou, Nové Mesto nad Váhom, Trenčín – Trenčianske osvetové stredisko v Trenčíne (www.tnos.sk). Trenčianske osvetové stredisko v Trenčíne tento rok regionálne kolo neorganizuje. 
Okresy Považská Bystrica, Púchov, Ilava – Považské osvetové stredisko v Považskej Bystrici (www.pospb.sk)
Okresy Prievidza, Partizánske – Regionálne kultúrne centrum v Prievidzi (www.rkcpd.sk)

Termín krajského kola 
23. 04. 2022 (sobota) – Dom kultúry Dubnica nad Váhom, Bratislavská 435/12, 018 41 Dubnica nad Váhom

Prihlášky do krajského kola súťaže môžete posielať do 08.04.2022. 

CIEĽ
Podujatie má za cieľ zdokumentovať, evidovať a zvyšovať kvalitatívne aj kvantitatívne úroveň amatérskeho tanečného žánru. Cieľom je motivovať tanečné krúžky, súbory, kolektívy a sólistov k tvorivej práci ako prostriedok voľnočasových aktivít detí a mládeže, motivovať choreografov k tvorivej a kolektívnej práci. Prehliadka umožňuje konfrontáciu tvorivých prístupov práce jednotlivých kolektívov a choreografov, metodicky usmerňuje a pomáha vedúcim a súťažiacim formou rozborového seminára.
Je jedinou postupovou súťažou, ktorá umožňuje tanečným krúžkom účasť v súťaži a tým prispieva k ich stabilnejšej a kvalitnejšej práci.

PRE KOHO JE SÚŤAŽ URČENÁ
Účasť pre všetkých jednotlivcov, kluby, skupiny, súbory, krúžky, ktoré sa venujú modernému tancu. Súťažiaci nesmú byť členmi v žiadnej z tanečných organizácií, ako je SZTŠ, IDO, SUTTS, AmaS. 

Tanečná plocha: 8m x 12 m

POSTUPOVÝ KĽÚČ 
Po absolvovaní regionálnych kôl príslušné regionálne osvetové strediská odporučia jednotlivé kolektívy a sólistov na krajskú súťažnú prehliadku DEŇ TANCA Trenčianskeho kraja 2022, ktorá sa uskutoční 23.04. 2022 (sobota) v Dome kultúry Dubnica nad Váhom.
Na základe absolvovania krajskej súťažnej prehliadky DEŇ TANCA Trenčianskeho kraja 2022 Trenčianske osvetové stredisko v Trenčíne odporučí jednotlivé kolektívy a sólistov na celoslovenskú súťažnú prehliadku DEŇ TANCA 2022, ktorá sa uskutoční 10. 5. 2022 v Mestskom kultúrnom centre Žiar nad Hronom a zašle ich prihlášky.

TANEČNÉ KATEGÓRIE (ŠTÝLY)
1. Disco choreografie
Choreografie, v ktorých dominuje disco tanečný štýl. Dĺžka choreografie: do 4 minút
2. Hip-hop a break dance choreografie
Choreografie, v ktorých dominujú tanečné štýly hip-hop, break dance... Dĺžka choreografie: do 4 minút
3. Scénické a show choreografie 
Choreografie vychádzajúce z tanečných techník: modern dance, balet, jazz dance. Tanečná produkcia                   s jasne definovanou témou, muzikálový tanec, tanečné epizódy, scénky. Choreografie revuálneho typu – kabaret, revue, paródia... Môže byť použitý akýkoľvek tanečný štýl. Dĺžka choreografie: do 4 minút
4. Open choreografie 
Choreografie, v ktorých môže byť použitý akýkoľvek štýl, kombinácia viacerých tanečných štýlov. Dĺžka choreografie odporučená: do 4 minút
5. Tance iných národov
Patria sem všetky tance iných národov – národné tance, ako napr. rómsky, írsky, country, latino a pod. Časový limit do 4 minút
6. Mažoretky a roztlieskavačky
Do tejto skupiny patria všetky choreografie tanečných ukážok mažoretiek a roztlieskavačiek s časovým limitom do 4 minút
V každej tanečnej a vekovej kategórii sa bude hodnotiť zvlášť malá choreografia (max. 3 tanečníci)             a veľká choreografia (4 a viac tanečníkov).

VEKOVÉ SKUPINY
I.   - deti I. vo veku do 6 rokov (MŠ)
II.  - deti II. vo veku 6–10 rokov (1. stupeň ZŠ)
III. - juniori vo veku 10–15 rokov (2. stupeň ZŠ)
IV. - mládež vo veku od 15 rokov
V.  - dospelí nad 20 rokov  
VI. - seniori nad 50 rokov
Veková skupina v skupinách I.-IV. sa určí podľa najstaršieho člena kolektívu a v skupine V.-VI. podľa najmladšieho člena kolektívu. V skupinách I.-IV. sa môžu mladší prezentovať v staršej vekovej skupine, ale neplatí to opačne!
Mladší sa môžu prezentovať v staršej vekovej skupine, ale neplatí to opačne! V prípade V. vekovej skupiny prosíme uvádzať vek najmladšieho člena, aby bolo možné v prípade potreby rozdeliť kategóriu na dospelých a seniorov a správne zaradiť kolektív, nakoľko v kategórii V. sa zaraďuje podľa veku najmladšieho člena.

POZOR: Každý súťažiaci klub, skupina, súbor, krúžok môže prihlásiť maximálne 2 malé choreografie (max. 3 tanečníci) a 2 veľké choreografie (4 a viac tanečníkov) v jednej tanečnej kategórii (štýle) v každej z piatich vekových kategórií. V prípade zriaďovateľa, ktorý zriaďuje viac tanečných klubov, skupín či súborov, sa táto podmienka vzťahuje priamo na neho.
Každý súťažiaci jednotlivec môže prihlásiť maximálne 1 choreografiu v jednej tanečnej kategórii (štýle).

TECHNICKÉ PODMIENKY
Hudobné nahrávky je potrebné poslať vo formáte MP3 organizátorovi súčasne s prihláškou, najneskôr 08.04.2022. Nahrávky je možné posielať poštou na CD nosičoch alebo elektronicky prostredníctvom webstránky: https://uschovna.zoznam.sk/posielanie-suborov 
Pre istotu odporúčame doniesť si na prehliadku nahrávku aj na CD nosiči alebo USB kľúči.
Nahrávky musia byť riadne označené nasledovne: názov tanečnej skupiny, kategória, názov choreografie.

POPLATOK – ŠTARTOVNÉ
Uhrádza sa pri prezencii.
Veľká choreografia – poplatok 30 Eur
Malá choreografia – poplatok 15 Eur 
Sólisti – poplatok 10 Eur

ČASOVÝ HARMONOGRAM
ČH bude upravený podľa počtu prihlásených a v dostatočnom časovom predstihu zaslaný všetkým súťažiacim.

HODNOTENIE
Hodnotiť sa bude výber a spracovanie námetu, kompozícia, technická pripravenosť a celkový umelecký dojem. V prípade zle zaradenej choreografie má porota výhradné právo preradiť ju do inej tanečnej kategórie či vekovej skupiny. Jednotlivé tanečné choreografie budú zaradené do zlatého, strieborného a bronzového pásma. Choreografie zaradené do zlatého pásma automaticky postupujú do ďalšieho kola súťaže.

CESTOVNÉ
Účastníci na vlastné náklady.

STRAVA
Krajské kolo –  pre účastníkov nebude zabezpečené občerstvenie, nakoľko súťaž nebola podporená Fondom na podporu umenia.
Celoslovenské kolo – pre účastníkov bude zabezpečené občerstvenie a pitný režim.

ZÁVEREČNÉ USTANOVENIA
1.	Organizátor si vyhradzuje právo na prípadné zmeny, doplnky a spresnenia organizačného poriadku a propozícií súťaže.
2.	Všetci súťažiaci dávajú prihlásením do súťaže súhlas na využitie svojho vystúpenia na dokumentačné, edukačné a propagačné nekomerčné účely príslušného regionálneho osvetového strediska (vrátane zverejnenia súťažiacich na webovej stránke).
3.	Za bezpečnosť a ochranu zdravia účastníkov organizátor nezodpovedá. Za deti a mládež je zodpovedný vedúci kolektívu, príp. ním poverená osoba – rodič, učiteľ, vychovávateľka. Každý tanečník tancuje na vlastné nebezpečenstvo.
4.	Účastníci sú povinní počas podujatia plniť všetky hygienické a bezpečnostné nariadenia platné v deň realizácie (napr. nosenie rúška, dezinfekcia rúk a iné). Podujatie sa uskutoční v režime podľa v ten deň aktuálnych usmernení RÚVZ a hlavného hygienika. V prípade nepriaznivej epidemiologickej situácie bude termín realizácie podľa aktuálneho vývoja posunutý a prispôsobený termínu celoslovenského kola. 
5.	Každý tanečník tancuje na vlastné nebezpečenstvo.

Prihlášky spolu s hudobnými nahrávkami (formát MP3) je potrebné poslať najneskôr do 08.04.2022 e-mailom alebo poštou:

Trenčianske osvetové stredisko v Trenčíne
Ing. Mgr. Žaneta Múdra Šebíková
K dolnej stanici 7282/20A
911 01 Trenčín

dentancatrencin@gmail.com

Kontaktná osoba: Žaneta Múdra Šebíková, t. č.: 032/6555 320, 0901 918 805, e-mail: dentancatrencin@gmail.com.

Poznámka: Usporiadateľ neručí za veci odložené v spoločných priestoroch počas konania podujatia.